KOMISSION PÄÄTÖS,

tehty 3 päivänä huhtikuuta 1968,

valtuutuksen myöntämisestä tiettyihin hallintotoimenpiteisiin maatalouden yhteisessä markkinajärjestelyssä (68/183/ETY)

EUROOPAN YHTEISÖJEN KOMISSIO, joka

ottaa huomioon sopimuksen Euroopan yhteisöjen yhteisen neuvoston ja yhteisen komission perustamisesta,

ottaa huomioon 6 päivänä heinäkuuta 1967 annetun komission väliaikaisen työjärjestyksen(1),

sekä katsoo, että

maatalouden yhteisen markkinajärjestelyn toiminta edellyttää sellaisten lukuisten ja kiireellisten hallintotoimenpiteiden antamista, joissa otetaan huomioon suuri määrä tietoja ja monimutkaisia laskutoimituksia,

erityisesti rasva-alan, vilja-alan ja riisialan tuontimaksut ja vientituet on vahvistettava kaikille lukuisille säännellyille tuotteille erittäin usein (monien kohdalla jokaisena työpäivänä tai viikoittain) ja kiireellisesti, sillä näiden toimenpiteiden on oltava maailmanmarkkinahintojen jatkuvien muutosten mukaisia ja näitä hintoja todettaessa vastattava mahdollisimman hyvin maksujen ja tukien soveltamishetkeä,

maksut ja tuet voidaan vahvistaa ennakolta suurimmalle osalle kyseisten alojen tuotteista kyseisten tuojien tai viejien pyynnöstä tuonti- tai vientitodistuksen voimassaoloaikana toteutettavien toimien osalta, esimerkiksi useiksi kuukausiksi, todistushakemuksen jättöpäivänä sovellettavan maksun tai tuen perusteella; aina kun maksun tai tuen muuttuminen voidaan ennakoida sen tavanomaisen vahvistamisajan päättyessä tai sen ulkopuolella taikka muutoin markkinatilanteen muuttumisen vuoksi, edellä mainittu ennakkovahvistusmahdollisuus mahdollistaisi suurten tavaramäärien liikuttamisen keinottelutarkoituksessa, jos päätöstä ei tehtäisi hyvin nopeasti,

tämän järjestelmän toiminnan mahdollistamiseksi olisi maatalousongelmien ryhmän puheenjohtajalle tai hänen ollessaan estynyt seuraavassa järjestyksessä muulle tämän ryhmän jäsenelle, muulle komission jäsenelle tai maatalouden pääosaston johtavalle virkamiehelle myönnettävä valtuutus näiden toimenpiteiden toteuttamiseen komission nimissä ja lukuun,

komissio valvoo valtuutuksen myöntämistä ja kyseiset säädökset annetaan sovellettavien sääntöjen ja komission tätä päätöstä tehdessään antamien yleisten suuntaviivojen sekä tulevaisuudessa annettavien täydentävien suuntaviivojen mukaisesti,

komissiolle esitetään kertomus valtuutuksen myöntämisestä määräajoin, ja

valtuutuksen myöntämisestä huolimatta komissio voi tehdä tarpeellisiksi katsomiaan päätöksiä kollegiaalisesti,

ON TEHNYT TÄMÄN PÄÄTÖKSEN:

1 artikla

1. Komissio myöntää maatalousongelmien ryhmän puheenjohtajalle valtuutuksen vahvistaa ja muuttaa komission nimissä ja lukuun

a) rasva-alalla:

- rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(2) 13, 14, 15 ja 18 artiklassa ja yhteisön ja Kreikan välisestä rasvojen kaupasta 27 päivänä lokakuuta 1966 annetun neuvoston asetuksen N:o 162/66/ETY(3) 3, 4 ja 5 artiklassa säädettyjä maksuja,

- asetuksen N:o 136/66/ETY 27 artiklassa säädettyjä öljysiementen tukia,

- asetuksen N:o 136/66/ETY 28 artiklassa säädettyjä vientiä kolmansiin maihin koskevia tukia;

b) vilja-alalla:

- vilja-alan yhteisestä markkinajärjestelystä 13 päivänä kesäkuuta 1967 annetun neuvoston asetuksen N:o 120/67/ETY(4) 13, 14 ja 15 artiklassa säädettyjä maksuja ja palkkioita,

- asetuksen N:o 120/67/ETY 16 artiklassa säädettyjä vientiä kolmansiin maihin koskevia tukia mukaan lukien korjaussummat;

c) riisialalla:

- riisialan yhteisestä markkinajärjestelystä 25 päivänä heinäkuuta 1967 annetun neuvoston asetuksen N:o 359/67/ETY(5) 11, 12 ja 13 artiklassa säädettyjä maksuja ja palkkioita,

- asetuksen N:o 359/67/ETY 17 artiklassa säädettyjä vientiä kolmansiin maihin koskevia tukia mukaan lukien korjaussummat.

2. Maatalousongelmien ryhmän puheenjohtajan ollessa estynyt 1 kohdassa tarkoitettu valtuutus on:

a) varapuheenjohtajalla tai yhdellä tämän ryhmän jäsenellä ja näiden ollessa estyneitä

b) jollakin muulla komission jäsenellä ja tämän ollessa estynyt,

c) maatalouden pääosaston B-osaston pääjohtajalla, apulaispääjohtajalla tai johtajalla.

2 artikla

Komissio tarkastelee maatalousongelmien ryhmän puheenjohtajan sille määräajoin jättämiä kertomuksia 1 artiklassa säädetyn valtuutuksen käyttämisestä sekä todetuista ongelmista. Komissio antaa tarvittaessa valtuutuksen omaaville henkilöille täydentäviä suuntaviivoja.

3 artikla

Kumotaan:

1. Valtuutuksen myöntämisestä rasva-, vilja-, sianliha-, muna- ja siipikarjanliha-alojen vientitukien vahvistamiseen ja muuttamiseen(6) 5 päivänä heinäkuuta 1967 tehty komission päätös, sellaisena kuin se on muutettuna 28 päivänä heinäkuuta 1967 tehdyllä komission päätöksellä(7),

2. Valtuutuksen myöntämisestä öljysiementen tukien ja oliiviöljy- ja vilja-alojen maksujen vahvistamiseen 5 päivänä heinäkuuta 1967 tehty komission päätös(8), sellaisena kuin se on muutettuna 28 päivänä heinäkuuta 1967 tehdyllä komission päätöksellä,

3. Valtuutuksen myöntämisestä riisialan maksujen ja tukien vahvistamiseen ja muuttamiseen 28 päivänä heinäkuuta 1967 tehty komission päätös(9).

4 artikla

Tämä päätös tulee voimaan 10 päivänä huhtikuuta 1968. Se julkaistaan Euroopan yhteisöjen virallisessa lehdessä.

Tehty Brysselissä 3 päivänä huhtikuuta 1968.

Komission puolesta

Puheenjohtaja

Jean REY

(1) EYVL N:o 147, 11.7.1967, s. 1

(2) EYVL N:o 122, 30.9.1966, s. 3025/66

(3) EYVL N:o 197, 29.10.1966, s. 3393/66

(4) EYVL N:o 117, 19.6.1967, s. 2269/67

(5) EYVL N:o 174, 31.7.1967, s. 1

(6) EYVL N:o 146, 8.7.1967, s. 12

(7) EYVL N:o 179, 3.8.1967, s. 7

(8) EYVL N:o 146, 8.7.1967, s. 13

(9) EYVL N:o 187, 8.8.1967, s. 7